	На основу Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018)  и Националног стандарда  о начину и поступку уновчења имовине стечајног дужника  - Правилник о утврђивању националних стандарда за управљање стечајном масом - Национални стандард о начину и поступку уновчења имовине стечајног дужника ("Сл. гласник рс", бр. 62/2018) Весна Митрић  као стечајни управник стечајног дужника
 
 
«ФАМИЛИЈА МАРКЕТ» д.о.о. Београд, Војводе Степе бр.352
 
ОБЈАВЉУЈЕ 
ПОЗИВ ЗА ДОСТАВЉАЊЕ ПОНУДA
 
за
 
-вршење услуга процене вредности потраживања стечајног дужника и
-процене вредности стечајног дужника као правног лицa 
    
Стечајни управник дужника „ФАМИЛИЈА МАРКЕТ“ д.о.о. у стечају, Београд, Војводе Степе бр.352, МБ 20397683 у складу са Националним стандардом о начину и поступку уновчења имовине стечајног дужника – Национални стандард број 5 спроводи поступак одабира најбољег понуђача за пружање услуга процене вредности потраживања и процене вредности стечајног дужника као правног лица и позива све заинтересоване понуђаче да доставе своје понуде. 
Сврха процене
Сврха процене је да се на основу процене вредности потраживања и процене вредности стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над дужником „ФАМИЛИЈА МАРКЕТ“ д.о.о. у стечају
 
Извештај о процени
Извештај о процени вредности мора бити израђен у складу са Националним стандардом о начину и поступку уновчења имовине стечајног дужника – Национални стандард број 5.
 
По завршетку посла, понуђач је дужан да припреми и достави наручиоцу детаљан извештај у електронској форми и 3 примерка у писaној форми.
Извештај треба  да садржи следеће:
-        предмет процене 
-        датум процене
-        закључак о процењеној вредности потраживања стечајног дужника и закључак о процењеној  вредности стечајног дужника као правног лица
-        процену целисходности продаје стечајног дужника као правног лица у односу на продају потраживања
-        учешће вредности процењеног потраживања која је предмет обезбеђења у односу на процену вредности правног лица (изражено у процентима)

Методе процене
Приликом вршења процене потребно је  користити оне методе које у складу са Законом о стечају и Националним стандардом о начину и поступку уновчења имовине стечајног дужника – Национални стандард број 5.
 
Рок за извршење посла 
[bookmark: _GoBack]Понуђач чија понуда буде прихваћена дужан је да извештај о процени  сачини и достави је наручиоцу  у року од 10 дана од дана потписивања уговора и доставе документације.

Плаћање
Наручилац ће извршити плаћање извршене процене након уновчења имовине стечајног дужника/правног лица, односно након добијене сагласности стечајног судије.
 
Информације за понуђаче
Заинтересовани понуђачи могу добити детаљније информације за израду понуде путем меила office@vesnamitric.co.rs, или на број телефона 064/123-58-49.

Понуда мора да буде јасна, недвосмислена, читко исписана и оверена потписом овлашћеног лица. 
 
Заинтересовани понуђачи понуде за вршење процене могу предати путем поште  најкасније до 20.01.2024. године на адресу канцеларије стечајног управника: стечајни управник Весна Митрић, Сива стена бр.11, 11000 Београд.
 
Избор најбољег понуђача врши одбор поверилаца у роковима прописаним Националним стандардом о начину и поступку уновчења имовине стечајног дужника – Национални стандард бр.5. 
 
У случају да одбор поверилаца не донесе одлуку у прописаном року, избор понуђача ће извршити стечајни управник.
  
 
09.01.2024. године.   
                                                                                                                   Стечајни управник
                                                                                                         Весна Митрић 
 
                                                                                                 




